cyanic-selkie/wikianc huggingface dataset:
Rauni Magga Lukkari
R. M. Lukkari v sámskej poézii
Jej tretia kniha, Losses beaivegirji (z roku 1986, publikovaná v nórčine pod názvom Mørk dagbok), ktorá bola nominovaná na Literárnu cenu Severskej rady v roku 1987, je v mnohých smeroch sumárom motívov z predošlých kníh. Stretávame sa tu so ženou, ktorá sa potĺka so stratou Biehtára a taktiež hľadaním seba samej. Toto je zobrazené poukázaním na silu a solidaritu medzi ženami. Počujeme jej silnú prosbu voči mladým, aby nedovolili histórii sa opakovať. Stretávame ženu, ktorá prijíma potešenie a lásku, ktorú život prináša, ale nie je závislá od života s mužom – postoj, ktorý je viac objasnený v jej 4. knihe (Mu gonagasa gollebiktasat, publikovanej dvojjazyčne v sámčine a nórčine v roku 1991).
Ak človek prečíta všetky jej knihy postupne, štvrtá kniha poukazuje ako R. M. Lukkari mení svoj zámer z etnickej emancipácie na sebareflexiu. Táto voľba R. M. Lukkari, nie je až tak založená na jej kultúrnom a etnickom pozadí, ako na jej vlastných prianiach a túžbach.
Jadro diela Arbeeadni je obohatený o spomienky minulých generácii počas materstva, s jeho radostnými, ale aj bolestivými momentami.
Kirsti Paltto vs. R. M. Lukkari
Aj napriek politickým podmienkam, ktoré sú vyjadrené odlišne medzi K. Paltto a R. M. Lukkari, obe stále rozprávajú o tom istom probléme. Kirsti Paltto nedáva hlavný dôraz na pohlavie, ale na menšinu bez moci a ekonomickej nezávislosti. Jej poézia tiež zobrazuje strach z vojny, ktorý musia všetky národy zdieľať a využíva symboly prevzaté, ako aj medzi ostatnými národmi, ideológie Amerických Indiánov. Preto básnická zbierka od K. Paltto Beaiv-váza bajásdánsun (1985), využíva orla ako symbol solidarity s ďalšími pôvodnými ľuďmi v 4. svete. Ale R. M. Lukkari sa viac zaoberá motívmi zo ženských životov a rodinných sfér.
Kolumna
Kolumna môže byť:
Swan Song Records
Swan Song Records bola hudobná značka, ktorú 10. mája 1974 založila anglická rocková skupina, Led Zeppelin. Fungovala pod dohľadom ich manažéra Petra Granta. Jej poslaním bolo podporovať produkty ich skupiny, ako aj support pre tých umelcov, ktorí sa stretli s ťažkosťami pri uzatváraní zmlúv s veľkými hudobnými spoločnosťami. Vznikla potom, ako skupine Led Zeppelin koncom roku 1973 vypršal kontrakt s vydavateľstvom Atlantic Records. Napriek tomu sa nakoniec Atlantic aj tak stali distribútormi produktov hudobnej značky Swan Song.
Vydavateľstvo Swan Song ukončilo svoju aktivitu v roku 1983. V súčasnosti funguje iba ako značka pri reedíciách ich materiálov z minulosti.
Single
Niektoré z významnejších singlov, ktoré vyšli pod značkou Swan Song Records: DJ SS 71002 (Kanada) W 19421 (Taliansko), 45-1925 (Španielsko), P-530N (Japonsko, február 1980) SS 19422 (Nemecko, marec 1980), 19 422 (France)
Mamba čierna
Mamba čierna (Dendroaspis polylepis) je najväčší jedovatý had v Afrike. Je to jeden z najrýchlejších hadov na svete a taktiež patrí medzi najjedovatejšie. Dorastá do dĺžky 2,5 až 4,5 metra. Pre človeka je jej jed smrteľný už pri nízkej dávke 10–15 mg, údajne stačia len dve kvapky jedu, ale pri jedinom uhryznutí môže vstreknúť mnohonásobne viac jedu. Dokonca aj mladé jedince s iba 1–2 ml jedu sú životu nebezpečné. No napriek tomu je to pomerne plachý had, ktorý sa pri stretnutí s človekom snaží najprv ukryť.
Je to denný živočích. Väčšinu času trávi na zemi, ale dokáže liezť aj po stromoch. Podobne ako iné druhy hadov, aj mamba čierna sa rada vyhrieva na slnku, ktoré stimuluje jej metabolizmus. Zvyčajne sa živí malými cicavcami, plazmi a vtákmi, ale môže sa živiť aj väčšími živočíchmi. Výnimkou nie je ani kanibalizmus.
Mamba čierna je vajcorodý had. Rozmnožuje sa každý rok od skorej jari do neskorého leta. Po dvojmesačnom „období gravidity“ samička znáša 6–25 kožovitých vajíčok. Za 2–3 mesiace sa vyliahnu mláďatá dlhé 40–60 cm. Rastú pomerne rýchlo a po prvom roku života dosahujú dĺžku približne dva metre. Dospelosti sa však dožije len hŕstka z nich. Prvé dni až týždne sú veľmi zraniteľné a často končia ako potrava pre predátorov. Šťastlivci sa môžu dožiť 10 a viac rokov.
Mamba čierna žije na veľkom území subsaharskej Afriky. Nie sú známe žiadne hrozby ani pokles populácie, preto ju Medzinárodná únia na ochranu prírody (IUCN) hodnotí ako taxón, ktorý je najmenej ohrozený.
Taxonómia a nomenklatúra
Tento druh opísal v roku 1864 nemecko-britský zoológ Albert Günther. Jediný exemplár bol jedným z mnohých druhov hadov zozbieraných škótskym prírodovedcom Johnom Kirkom, ktorý sprevádzal Davida Livingstona na jeho druhej výskumnej expedícii do juhovýchodnej Afriky pozdĺž rieky Zambezi v rokoch 1858–1864. Tento holotyp sa nachádza v Prírodovednom múzeu v Londýne.
Pôvodne sa mamba čierna delila na dva poddruhy (Dendroaspis polylepis polylepis a Dendroaspis polylepis antinori), ale dnes sa tento had považuje za monotypický druh, úzko príbuzný ostatným mambám. Genetická analýza z roku 2016 ukázala, že najbližším žijúcim príbuzným mamby čiernej je mamba zelená a ich spoločným vzdialeným príbuzným je mamba Jamesonova.
Starogrécké rodové meno dendroaspis možno doslovne preložiť ako „stromový had“, a niese také z toho dôvodu, že dokáže veľmi obratne liezť po stromoch. Druhové meno polylepis tiež pochádza zo starogréčtiny a znamená „mnohošupinatý“. Názov mamba pochádza z nigersko-kongolského jazyka Zulu a je odvodený od slova „imamba“. Napriek sivému sfarbeniu tela, ktoré má aj rôzne iné odtiene, sa v mnohých jazykoch (vrátane slovenčiny) nazýva „čierna“, a to na základe tmavej sliznice vnútri úst.
Výskyt
Žije južne od Sahary. Vyskytuje sa takmer na celom území južnej a strednej Afriky, okrem oblastí dažďových pralesov v strednej Afrike. Je areál zahŕňa Mali, Burkinu Faso, Kamerun, Čad, Stredoafrickú republiku, Konžskú demokratickú republiku, Južný Sudán, Etiópiu, Eritreu, Somálsko, Keňu, Ugandu, Tanzániu, Burundi, Rwandu, Mozambik, Svazijsko, Malawi, Zambii, Zimbabwe, Bostwanu, Namíbiu, Angolu a Južnú Afriku. Na týchto miestach obýva otvorené miesta – savany, polopúšte, riedke lesy a kroviny – v nadmorskej výške 0–1 600 m (nad 1 000 m však zriedkavo). V západnej Afrike je areál týchto hadov podstatne menší a donedávna sa považoval za neistý. Výskum publikovaný v roku 2005 však potvrdil ich výskyt (Senegal, Guinea, Guinea-Bissau, prípadne Pobrežie Slonoviny).
Opis
náhľad|Mamba čierna v obrannom postoji Mamba čierna má prúdnicové telo pokryté veľkými hladkými šupinami. Dorastá zvyčajne do dĺžky 2,5 m, ale niektorí jedinci merajú až 4,5 m. Dospelý jedinec váži okolo 1,5 kg, zriedkavo až 2,5 kg. Je to druhý najdlhší jedovatý had na svete (prvé miesto patrí kobre kráľovskej).
Sfarbenie jednotlivých exemplárov je rôzne, od žltozelenej cez olivovohnedú až po bronzovosivú (najčastejšie sivú v rôznych odtieňoch), pričom vrchná časť tela je tmavšia, spodná svetlejšia. Na stromoch poskytuje dobré maskovanie svetlé brucho splývajúce so svetlou oblohou, na zemi zasa tmavšia horná časť tela. Mláďatá sú po celom tele svetlejšie ako dospelé jedince. Sexuálny dimorfizmus nie je výrazný, samec a samica sú veľkosťou a sfarbením nerozoznateľní.
Je to jeden z najrýchlejších hadov na svete, údajne sa dokáže plaziť rýchlosťou blížiacou sa 20 km/h (na krátku vzdialenosť). Odborníčka na hady Thea L. Koenová uvádza rýchlosť 15–18 km/h. Väčšina údajov je však pravdepodobne prehnaná a je nepravdepodobné, že by dosiahol rýchlosť vyššiu ako 16 km/h. No ešte agilnejšie sa dokáže plaziť chřestýš Crotalus cerastes, ktorý údajne môže vyvinúť rýchlosť až 29 km/h.
Jedový aparát
Mamba čierna má tzv. proteroglyfné zuby – nie veľmi veľké (zvyčajne 2–3 mm, zriedkavo až 7,9 mm) jedové zuby uložené vpredu, ktoré sú vybavené bočným hlbokým žliabkom, niekedy uzavretým v kanáliku. Tieto zuby nie sú pohyblivé (skladacie), a preto ak had uhryzne, zvyčajne vždy dôjde k intoxikácii. Aj mierne uhryznutie spôsobí stlačenie vakov. Niekedy jedové zuby zostávajú v rane. Charakteristickým znakom týchto hadov je, že pri uhryznutí opakovane stlačia čeľuste a vstreknú jed v niekoľkých dávkach. Preto je ich uhryznutie potenciálne veľmi nebezpečné alebo dokonca smrteľné.
Jed
Mamby sú mrteľne jedovaté už od narodenia, a preto sa môžu aktívne brániť len niekoľko minút po vyliahnutí.
Jed mamby čiernej je vysoko toxický a pre človeka veľmi nebezpečný. Skladá sa z viacerých zložiek (viac ako 40 ), pričom prevládajú rýchlo pôsobiace neurotoxíny, ktoré ovplyvňujú mozgové a miechové centrá nervového systému. Ďalšími zložkami sú kardiotoxíny, ktoré napádajú srdce, fascikulíny (inhibítory anticholínesteráz), ktoré spôsobujú svalové fascikulácie (spontánne zášklby svalových vlákien), a v menšej miere hemolyzíny, ktoré rozkladajú červené krvinky, antikoagulíny, ktoré upravujú zrážanlivosť krvi, alebo mambalgíny (analgetické peptidy), ktoré znižujú vnímanie bolesti – v jede sa našlo analgetikum podobné morfínu a pri účinku jedu sa môžu objaviť pocity eufórie. Jed má pomerne vysokú hyaluronidázovú aktivitu, takže sa rýchlo šíri. Po uhryznutí sa čoskoro objavia dýchacie ťažkosti, ktoré nakoniec vedú k paralýze dýchacích ciest a smrti. Mozog zostáva neporušený. Obeť si uvedomuje všetko a všetkých okolo seba, ale nemôže sa hýbať, prehĺtať, hovoriť ani dýchať. náhľad|Otvorená čierna čeľusť Polovičná smrteľná dávka testovaná na laboratórnych myšiach (tzv. LD50) sa pohybuje od 0,05 mg/kg (t. j. extrémne silná toxicita) do 0,94 mg/kg (t. j. slabšia toxicita), v závislosti od toho, ako bol jed vpravený do tela zvieraťa. V prírodě môže zabiť myš do 4,5 minúty od uhryznutia.
Mamba má veľkú zásobu jedu: 8–16 ml tekutého jedu alebo 280, zriedkavo až 400 mg suchého jedu. Smrteľná dávka pre človeka je 10–15 mg. Údajne stačia už dve kvapky jedu a jediným uhryznutím môže do tela vypustiť 50–120 mg jedu, zriedkavo aj viac, alebo kompletnú zásobu (asi 12 až 20 kvapiek jedu). Jedna mamba teda môže mať také množstvo jedu, ktoré by mohlo usmrtiť 8 až 14 dospelých ľudí. Preto je uhryznutie mambou pre človeka prakticky vždy smrteľné (takmer 100% smrteľnosť v neliečených prípadoch). Úmrtnosť je obzvlášť vysoká medzi domorodcami.
Čím skôr sa človek začne liečiť, tým väčšie má šance na prežitie. Keďže jed pôsobí veľmi rýchlo, je ideálne použiť špecifické antisérum čo najskôr. Najlepšie v nemocnici pod lekárskym dohľadom, pretože môže byť potrebné väčšie množstvo alebo sa môžu vyskytnúť nežiaduce reakcie, na ktoré možno účinne reagovať len pod odborným dohľadom. Pri včasnej a adekvátnej liečbe intoxikácie môže byť letalita prakticky nulová.
Správne prvé kroky bezprostredne po uhryznutí môžu výrazne pomôcť. Štandardná prvá pomoc pri podozrení na uhryznutie jedovatým hadom spočíva v priložení tlakového obväzu na miesto uhryznutia (na končatinu, na ktorej sa rana nachádza), potlačení šoku alebo stresu, minimalizácii pohybu pacienta a čo najrýchlejšom prevoze pacienta do nemocnice. Vzhľadom na neurotoxickú povahu jedu mamby čiernej môže byť prospešné arteriálne zaškrtenie. V opačnom prípade, ak je osoba napríklad len v strese alebo vykonáva zbytočne veľké pohyby (v oboch prípadoch zvýšená srdcová frekvencia), jed sa ľahšie šíri v tele a rýchlejšie účinkuje.
Správanie
náhľad|Mamba čierna dokáže šikovne liezť po stromoch Mamba trávi väčšinu času na zemi, a hoci je veľmi obratná lezkyňa, na stromoch sa objavuje len príležitostne (napríklad aby sa nažrala mláďat vtákov). Pri plazení, najmä v neznámom teréne, dvíha prednú časť tela, aby sa mohla rozhliadnuť. Mamba čierna je denné zviera a podobne ako iné druhy hadov sa rada vyhrieva na slnku, v Južnej Afrike najčastejšie medzi 7. a 10. hodinou ráno a 14. a 16. hodinou popoludní (môže sa zdržiavať aj na konároch). Vyhrievaním na slnku si dobíja energiu a naberá nové sily, pretože teplo stimuluje jej metabolizmus. Na odpočinok si vyberá dutiny stromov, skalné štrbiny alebo opustené termitie kopy.
Potrava
Jej hlavnou potravou sú malé cicavce, plazy a vtáky, ale väčšinou ich mláďatá. Mamby sa bežne vyskytujú v blízkosti ľudských obydlí, kde loví hlodavce, ktoré sa živia odpadkami, čím sa stávajú užitočnými. Uprednostňuje teplokrvné živočíchy, ale môže loviť aj príslušníkov svojho druhu. Inokedy sa však odváži aj na väčšiu korisť, napríklad na damana skalného (Procavia capensis). Podobne ako iné hady má ohybnú čeľusť, ktorá mu umožňuje zožrať zviera o vela väčšie ako je jej hlava.
Pri love malých zvierat stačí jedno uhryznutie, po ktorom sa mamba stiahne a čaká, kým neurotoxický jed začne pôsobiť. Ten spôsobí absolútne ochrnutie obete. Ak je obeťou vták, mamba sa nestiahne, ale zostane v ňom zahryznutá. Zabráni mu tak odletieť a zomrieť na mieste, kde by ho nenašla.
Rozmnožovanie
Mamba čierna je vajcorodý had. Rozmnožuje sa každý rok od skorej jari do neskorého leta. Nevytvára dlhodobé páry a samca a samicu možno vidieť len raz za rok počas obdobia párenia. Po dvojmesačnom „období gravidity“ samička znáša 6–25 kožovitých vajíčok. Za 2–3 mesiace sa vyliahnu mláďatá dlhé 40–60 cm. Rastú pomerne rýchlo a po prvom roku života dosahujú dĺžku približne dva metre. Dospelosti sa však dožije len hŕstka z nich. Prvé dni až týždne sú veľmi zraniteľné a často končia ako potrava pre predátorov. Jejich stavy reguluje převážně řada ofiofágních dravých vtákov. Šťastlivci sa môžu dožiť 10 a viac rokov.
Súboj o samice
V čase rozmnožovania samce mamby čiernej často súperia o samičky. Zápas spočíva vo zdvihnutí a obkrútení prednej časti tela protivníka v snahe pritlačiť ho k zemi. Tento zápas je akýmsi rituálom, takže nedochádza k vážnejšiemu poraneniu. Po tomto teste sily sa víťaz pári so všetkými samicami vo svojom teritóriu.
Vyzliekanie kože a rast
Ide o proces, pri ktorom had zhodí a nahradí starú, opotrebovanú kožu, ktorá už mu je „malá“, pretože počas života neustále rastie. V mladosti sa had zbavuje kože častejšie, pretože rastie rýchlejšie, aby sa dostal z kritickej fázy, keď ho ohrozujú predátori. V dospelosti sa vyzlieka len niekoľkokrát ročne, v neskoršom veku (hady staršie ako 10 rokov) možno len dvakrát ročne a u najstarších jedincov sa vyzlieka menej ako raz ročne. Celý proces vyzliekania môže trvať 7 až 14 dní. Spočiatku had začína strácať svoje jasné farby a koža a oči sa mu do dvoch dní zakalia, pretože pod vrchnú vrstvu preniká voda. Počas nasledujúcich troch až piatich dní sa stará koža postupne odlupuje. Keď sa úplne uvoľní, had sa začne trieť o tvrdé predmety, aby kúsok po kúsku oddelil starú kožu od novej, až kým sa mu ju nepodarí zhodiť celú (začínajúc od hlavy a pokračujúc až po koniec chvosta). Zvyčajne to robí cez noc, pretože na to potrebuje dostatok vlhkosti. Počas tohto náročného procesu had neloví potravu a pokojne odpočíva v ústraní, takže ak je vyrušený, môže byť agresívnejší.
V chovoch na Slovensku
K júlu 2023 podľa nemeckej databázy druhov žijúcich v zajatí mambu čiernu nechová žiadna zoo na Slovensku.
V chovoch v Česku
Mambu čiernu chovajú v nasledujúcich inštitúciách (aktuálne k júlu 2023):
Welthauptstadt Germania
náhľad|Pohľad na model hlavného mesta sveta Germania. Welthauptstadt Germania (Svetové hlavné mesto Germania) bol projekt nového hlavného mesta nacistickej Tretej ríše, ktoré malo byť postavené na mieste, kde stál Berlín.
Hlavné mesto Nemecka malo byť prestavané na veľkolepú metropolu. Plány na prestavbu sú dodnes považované za vrchol nacistickej megalomanskej architektúry. Hlavným architektom projektu bol Albert Speer, ktorý svoje plány predstavil verejnosti 28. januára 1938.
Volkshalle
Najpôsobivejšou stavbou mesta mala byť Volkshalle. Táto ohromná hala pre 180 000 ľudí sa mala stať, ako sa vyjadril Speer, „miestom uctievania Hitlera“. Situovaná mala byť na severnej strane veľkej plochy, ktorá dnes existuje pred budovou Ríšskeho snemu (Reichstag – ten mal ostať zachovaný). Tento otvorený priestor (dnes Platz der Republik) mal mať 220 000 metrov štvorcových a mal sa nazývať Königsplatz. Volkshalle bola inšpirovaná rímskou architektúrou, ktorú nacisti považovali za čistú – predovšetkým stavbami ako Augustov komplex, Palatinum a Pantheon. Mal to byť najväčší krytý priestor na svete. Celková výška budovy mala byť 290 metrov. Vedci predpokladali, že budova bude mať vnútri svoje vlastné počasie, nezávislé na počasí vonku. Na vrchole Volkshalle mala stáť gigantická socha nemeckej heraldickej orlice, zvierajúcej vo svojich pazúroch planétu Zem ako symbol nacistického nového svetového poriadku.
Juhosudánska libra
Jedna juhosudánska libra sa skladá zo 100 piastrov. Jej vznik bol schválený ešte predtým ako sa 9. júla 2011 oddelil Južný Sudán od Sudánu. Začala platiť 18. júla 2011 a nahradila v Južnom Sudáne jedna ku jednej sudánsku libru.
Na bankovkách je vyobrazený John Garang, ktorý bol vedúcou osobnosťou hnutia za nezávislosť južného Sudánu a veliteľom Sudánskej ľudovo oslobodzovacej armády. V roku 2005 zahynul pri havárii vrtuľníka.
Mena zahŕňa šesť rôznych nominálnych hodnôt: 1, 5, 10, 25, 50 a 100 libier vo forme bankoviek a päť mincí a to: 1, 5, 10, 25 a 50 piastrov. 19. októbra 2011 boli vydané tri nové bankovky: 5, 10 a 25 piastrov.
Štefan Miklánek
Štefan Miklánek (* 21. február 1921, Dolné Srnie† 28. november 2014, Poprad ) bol slovenský vojnový veterán.
Život
Štefan Miklánek sa narodil 21. februára 1921 v Dolnom Srní v roľníckej rodine. Otec Juraj Miklánek (18811954) a matka Anna, rodená Hargašová (18911960). Mal 2 sestry a 2 bratov. Ľudovú školu navštevoval v rodisku. Jeho učiteľkou bola spisovateľka a prekladateľka Mária Rázusová-Martáková. Meštiansku školu navštevoval v Novom Meste nad Váhom. Po jej skončení krátku dobu pracoval na okresnom úrade v Novom Meste nad Váhom. V roku 1939 opustil svoju vlasť. Nelegálne prešiel hranicu do Maďarska a do Rumunska. Po demobilizácii v roku 1945 odišiel z vojska a zamestnal sa na letisku Praha – Ruzyně. Neskoršie pracoval aj na letiskách Karlove Vary, Ostrava, Bratislava a Poprad. Krátku dobu pracoval aj vo Vagónke Poprad. S manželkou Annou, jednou z prvých pilotiek v Československu, vychovali syna Štefana a dcéru Annu. Pocítili aj krutosť vtedajšieho politického režimu, kedy obaja prišli o zamestnanie. Aj napriek tomu popri zamestnaní vyštudoval strednú priemyselnú školu elektrotechnickú a štúdium anglického jazyka ukončil štátnou skúškou. V roku 2009 sa v Bratislave stretol s Alžbetou II. kráľovnou Spojeného kráľovstva Veľkej Británie a Slobodného Írska prítomní boli aj jej manžel Philip a princ Charles.
Druhá svetová vojna
Po plavbe loďou z Konstance, cez Blízky východ a Stredozemné more dorazil do Marseille. Vo Francúzsku sa prihlásil k formujúcim sa československým jednotkám. Po absolvovaní vojenského výcviku temer 18-ročný odchádza na francúzsko-nemecký front. Po kapitulácii Francúzska sa 7. júna 1940 prepravil cez Gibraltár a Biskajský záliv do Liverpoolu v Spojenom kráľovstve. V mestečku Cholmondeley podstupuje výcvik v novotvoriacej sa československej vojenskej jednotke. Po ukončení výcviku bol zaradený na pozíciu rádiotelegrafistu a stal sa zástupcom veliteľa tanku typu Sherman M-4 aby sa v deň „D - 6. júna 1944“ vylodil na plážach Normandie. Bojoval v radoch americkej armády v bitke o francúzske Falaise, Dunkerque, a so svojou jednotkou sa zúčastnil aj na vytláčaní Nemcov z Belgicka. Počas bojov bol viackrát zranený. Koniec Druhej svetovej vojny ho zastihol v západných Čechách. Dosiahol hodnosť seržanta americkej armády.
Lukáš Klíma
Lukáš Klíma (* 13. jún 1990, Ilava) je slovenský hokejový útočník. Hráva na pozícii pravého krídla. Je odchovancom klubu MHK Dubnica nad Váhom.
Klubový hokej
Lukáš Klíma začínal s hokejom v rodnom meste Dubnica nad Váhom v miestnom klube MHK Dubnica nad Váhom, rovnako ako jeho dvojča Tomáš a o sedem rokov starší brat Jozef. Obe dvojičky Lukáš aj Tomáš prestúpili z MHK Dubnica nad Váhom už v dorasteneckom veku do Česka do klubu HC Litvínov, kde hrali dorasteneckú extraligu. Sezónu 2007/08 začal hrať Lukáš Klíma v klube HC Litvínov už za juniorské mužstvo, ale spoločne s bratom sa vrátili na Slovensko, kde sezónu dokončili v dorasteneckom mužstve klubu HK Dukla Trenčín.
Nasledujúce dve sezóny odohral za Duklu Trenčín v juniorskom mužstve, rovnako ako jeho brat Tomáš. V tej druhej, ktorou bola sezóna 2009/10 už, ale nastúpil aj v seniorských súťažiach. Jeden zápas odohral v extralige za Duklu Trenčín a ďalších 6 štartov si pripísal v drese klubu HC Dukla Senica v 1. hokejovej lige.
Novú sezónu začal v Dukle Trenčín, ale spoločne s bratom Tomášom prestúpili do klubu HC Energie Karlovy Vary pôsobiace v Českej extralige. Na rozdiel od svojho brata Tomáša, ale odohral v extralige za HC Energie Karlovy Vary len 6 zápasov. Väčšinou pôsobil v 1. českej hokejovej lige v klube SK Kadaň, kde bol na hosťovaní. Pred sezónou 2011/12 sa po prvýkrát hokejové cesty dvojičiek rozišli. Zatiaľ čo Tomáš ostal v Karlových Varoch, tak Lukáš sa vrátil do Slovenskej extraligy, keď zmluvu podpísal s klubom HK Nitra. Počas prebiehajúcej sezóny sa, ale vrátil do klubu HC Energie Karlovy Vary, kde dohral sezónu v juniorskom tíme, za ktorý odohral aj play-off. Sezónu 2012/13 začal v 1. českej hokejovej lige v klube HC Most, kde bol na hosťovaní z klubu HC Energie Karlovy Vary. Spoločne s bratom sa napokon vrátili do Dukly Trenčín.
Sezónu 2017/18 začal dvoma zápasmy bez zmluvy doma v Dubnici nad Váhom v kube nováčika 1. hokejovej ligy MHK Dubnica nad Váhom. Sezónu dokončil v klube HK 95 Považská Bystrica.
V novej sezóne odišiel hrať do Česka. Stal sa hráčom klubu SK Kadaň v 1. českej hokejovej lige. Po 27 zápasoch išiel na hosťovanie v rámci rovnakej ligy do klubu HC Dukla Jihlava. Po skončení sezóny sa vrátil do Kadane. V ročníku 2019/20 odohral, ale za SK Kadaň len dve stretnutia. Následne sa stal hráčom Piráti Chomutov.
ATN (technická norma)
ATN® je nezáväzná technická norma, ktorej účelom a cieľom je poskytnutie návodu na návrh, realizáciu a kontrolu činností v technickej oblasti uvedenej v predmete konkrétnej ATN® technickej normy. Môže byť vhodným podkladom na dobrovoľné zaviazanie sa k činnostiam v technickej oblasti v rámci zmluvných vzťahov, ako technicky záväzné riešenie pri zadaní súťažných podmienok a výbere dodávateľa.
ATN® technické normy začala v roku 2016 spracovávať a vydávať Asociácia pasívnej požiarnej ochrany SR, ktorá je vlastníkom všetkých autorských práv k zverejneným ATN® technickým normám obsahujúcim najaktuálnejšie technické riešenia problematiky na základe najnovšieho poznania v oblasti  vedy a  techniky a sú voľne prístupné a bezplatne poskytnuté odbornej  verejnosti.
Cieľovou skupinou na používanie ATN® technickej normy sú autorizovaní architekti a  inžinieri, projektanti,  špecialisti požiarnej ochrany, stavbyvedúci, zhotovitelia, investori, správcovia, orgányy dozoru, poisťovatelia stavieb a technologických zariadení v súlade so zákonnými právnymi predpismi, technickými normami a zodpovednosťou za jednotlivé činnosti vo všetkých fázach projektovania, zhotovovania a používania stavebného a/alebo technického diela.
ATN® technická norma je spracovaná tak, aby bola zachovaná plná konformita s platnými právnymi predpismi Slovenskej republiky, najmä s dôrazom na špecifikáciu požiadaviek na kvalitu výrobkov, prípadne výrobných a realizačných postupov pri zohľadnení požiadavky ochrany zdravia a životného prostredia. ATN® technická norma nadväzuje na všeobecne záväzné technické právne normy (zákony, nariadenia, vyhlášky), ktorými sú (primárne vo forme odkazov) upravené technické požiadavky na výrobky, či postupy. ATN® technická norma je preto rovnako vhodná, ako iné slovenské technické normy (STN), na účel uvedený v jeho predmete. ATN® technická norma nie je dokumentom podľa ustanovení právneho predpisu, ktorý upravuje práva a/alebo povinnosti vo vzťahu k vydávaniu, distribúcii a ochrane STN. ATN® technická norma nie je normou (STN) vydávanou podľa zákona č. 60/2018 Z.z o technickej normalizácii, neporušuje práva a povinnosti vo vzťahu k vydávaným STN na základe vyššie uvedeného zákona, osobitne neporušuje práva a povinnosti týkajúce sa zákazu šírenia a rozmnožovania STN, či preberania obsahu STN, naopak poskytuje aktuálne technické riešenia, ktoré nie sú v STN obsiahnuté. Odkazy na STN uvedené v ATN® technickej norme majú indikatívny charakter a používajú sa spravidla v prípade, ak príslušné ustanovenie ATN® technickej normy spresňuje alebo rozširuje technické riešenia vo vzťahu k STN, na ktorú sa odkazuje.
Červený most
Červený most je železničný most v Bratislave, ktorý preklenul Mlynskú dolinu. Je rozoznateľný podľa zreteľného červeného náteru a bol vybudovaný v roku 1848 ako súčasť železničnej trate Gänserndorf – Marchegg – Bratislava a pôvodne bol jednokoľajový a postavený z červených tehál. Do súčasného stavu bol vybudovaný v roku 1948. Most preklenuje mestskú komunikáciu, chodník pre chodcov a cyklistov, potok Vydrica s priľahlým údolím toku.
Dejiny
Pozostával z deviatich polkruhových tehových klenieb výraznej červenej farby (odtiaľ pôvod názvu "Červený most"). Prvá klenba (z lamačskej strany) mala svetlosť 10,7 m a premosťovala cestu vedúcu k Železnej studničke. Zvyšných osem klenieb (so svetlosťou 15,85 m) preklenovalo údolie.
K zdvojkoľajneniu 215 m dlhého a 17 m vysokého, pôvodne tehlového mosta prišlo v roku 1881.
Ďalšia rozsiahlejšia rekonštrukcia mostu prebiehla pod dohľadom ČSD v roku 1935 a spočívala v sanácii muriva a zosilnení klenieb železo-betónovým plášťom.
Výstavba finálnej (dnešnej) podoby mosta sa uskutočnila v rokoch 1946 - 1948 a to na základe projektu Dr. Ing. Arpáda Tesára, pracovníka mostnej skupiny Riaditeľstva štátnych železníc v Bratislave. Mostné piliere sú postavené zo železo-betónu a sú obloženékamenným obkladom. Oceľovú mostnú konštrukciu vyrobila a na mieste zmontovala mostáreň Škodových závodov v Plzni. Má hmotnosť 1122 ton. Reflektujúc jeho pôvodné pomenovanie, bol novovybodovaný most natretý výraznou červenou farbou.
Pri Červenom moste sa nachádza železničná zastávka Bratislava-Železná studienka, ktorá je súčasťou železničnej trate Bratislava – Marchegg, po ktorej 20. augusta 1848 prišiel do Bratislavy prvý vlak z Viedne, ťahaný parnou lokomotívou. Trať umožnila napojenie Bratislavy na rozvíjajúci sa železničný systém v Európe.
Kvalifikácia na Majstrovstvá sveta vo florbale žien do 19 rokov 2018
Kvalifikácie na Majstrovstvá sveta vo florbale žien do 19 rokov 2018, ktorú organizuje Medzinárodná florbalová federácia (IFF), sa zúčastnili 4 štáty, ktoré bojovali o 2 miesta na záverečný turnaj. Prebiehala od 8.10. septembera 2018.
Falcká vojna
Falcká vojna je označenie pre druhú fázu tridsaťročnej vojny, ktorá prebiehala v rokoch 1621 - 1624. Niekedy je zahrňovaná spolu s predošlou fázou ako česko-falcká vojna.
Priebeh
Začala sa roku 1620 vtrhnutím španielskych jednotiek do Falcka. Na zhromaždení severonemeckých kniežat v marci 1621 na podnet dánskeho kráľa sa síce rozhodlo o vybudovaní armády na pomoc Falcku, ale na jej uskutočnenie sa odhodlal len bádenský markogróf Fridrich Juraj a vojvoda Karol Brunšvický. Habsburgovci po potlačení odboja českej šľachty pokračovali vo vojne proti českému kráľovi Fridrichovi Falckému na jeho vlastnom území. Boj cisára Ferdinanda II. proti Fridrichovi Falckému sa presunul do Nemecka, najmä do Dolného (rýnskeho) Falcka, blízko Nizozemska. Roku 1622 obsadila armáda Katolíckej ligy (katolícke ríšske stavy) Falcko a Španieli územia na ľavom brehu Rýna. Nizozemsko sa márne pokúšalo donútiť protihabsburský tábor na otvorené a spoločné vystúpenie. Falcko sa neubránilo proti Španielsku a neúspešné boli aj pokusy Fridricha Falckého, ktorého podporovali českí emigranti a ľudový odboj najmä na Valašsku.
Koniec vojny
Po obsadení krajiny nastala úplná rekatolizácia a vo februári 1623 bola hodnosť falckého kurfirsta prenesená na Maximilána Bavorského. Fridrichovi Falckému sa nepodarilo postaviť armádu na získanie stratených území a jediný, kto bol ešte schopný viesť vojnu proti Habsburgovcom, bol sedmohradský knieža Gabriel Betlen. Jeho akcia sa však začala neskoro a nedočkal sa ani falckej pomoci. Nakoniec bol nútený s cisárom uzavrieť mier. Tým sa skončili aj posledné pokusy zo strany Fridricha Falckého o znovuzískanie svojich území.
Colmar-Ribeauvillé
Colmar-Ribeauvillé je obvod v departemente Haut-Rhin a regióne Alsasko vo Francúzsku. Člení sa ďalej na 98 obcí.
Ázijská kvalifikácia na Majstrovstvá sveta vo volejbale mužov 2018
Ázijská kvalifikácia na Majstrovstvá sveta vo volejbale mužov 2018 bola ázijská kontinentálna kvalifikácia vo volejbale mužov na MS 2018, ktorú organizuje Ázijská volejbalová konfederácia (AVC). Zúčastnilo sa jej 20 (pôvodne bolo prihlásených 24) družstiev, ktoré súťažili o 4 postupové miesta na záverečný turnaj MS v Taliansku a Bulharsku. Prebiehala od 15. septembra 2016 do 14. augusta 2017.
Colmar-Ribeauvillé
Vznikol v roku 2015 zlúčením bývalých obvodov Colmar a Ribeauvillé.
Ázijská kvalifikácia na Majstrovstvá sveta vo volejbale mužov 2018
Nasadenie družstiev a systém kvalifikácie
AVC nasadila družstvá do troch kvalifikačných kôl: subzonálneho, zonálneho a finálového kola podľa rebríčka FIVB k októbru 2015 a podľa zemepisnej polohy krajín. Zo subzonálneho kola, ktoré sa konalo iba v jednej skupine centrálnej zóny AVC, postúpilo 1 družstvo do zonálneho kola. Z piatich regionálnych skupín zonálneho kola postúpilo 5 družstiev do finálového kola. Vo finálovom kole, ktoré sa skladalo z dvoch skupín, bolo priamo nasadených 5 družstiev a 4 najlepšie (po dve z každej skupiny) sa kvalifikovali na MS.
Poznámka: Číslo v zátvorke udáva umiestnenie vo svetovom rebríčku FIVB k októbru 2015.
Východná zóna
Turnaj sa neorganizoval, postúpilo družstvo s lepším umiestnením vo svetovom rebríčku FIVB.
Západná zóna
Turnaj sa neorganizoval, postúpilo družstvo s lepším umiestnením vo svetovom rebríčku FIVB.
Mestské časti Buenos Aires
thumb|Barrios Buenos Aires. thumb|Komúny Buenos Aires. Buenos Aires sa delí na 48 mestských častí, resp. štvrtí, ktoré sa nazývajú "barrios". Mesto sa však podľa novšieho systému delí aj na 15 komún ("comunas"), pričom každá komúna zahŕňa jednu alebo viac mestských častí (barrios).
Zoznam mestských častí
Tabuľka mestských častí s rozlohou, počtom obyvateľov a zaradením do komúny.
GN-z11
Názov objektu je odvodený od jeho polohy v poli GOODS-North galaxií a jeho vysokom dopplerovskom zornom poli číslo (GN + z11). GN-z11 je pozorovaná, pretože existovala pred 13,4 miliardami rokov, len 400 miliónov rokov po Veľkom tresku; výsledkom je, že vzdialenosť GN-z11 je nevhodne zaznamenaná ako 13,4 miliárd svetelných rokov, čo je jej mierna vzdialenosť.
Objav
Galaxia bola identifikovaná tímom, ktorý študoval údaje z kozmického zhromaždenia Hubblovho vesmírneho ďalekohľadu, časti Cosmic Assembly Near-infrared Deep Extragalactic Legacy Survey (CANDELS) a Spitzerovho vesmírneho ďalekohľadu, časti Great Observatories Origins Deep Survey-North (GOODS-North). Výskumný tím použil Hubblovu širokouhlú kameru 3 na meranie vzdialenosti GN-z11 spektroskopicky rozdelením svetla na farby komponentov na meranie červeného posunu spôsobeného expanziou vesmíru. Zistenia, ktoré boli oznámené v marci 2016, odhalili, že galaxia je oveľa ďalej, ako sa pôvodne myslelo, na vzdialenosť, ktorú možno pozorovať na limite vzdialenosti Hubblovho ďalekohľadu. GN-z11 je o 150 miliónov rokov staršia ako predchádzajúci držiteľ rekordov EGSY8p7 a pozoruje sa veľmi blízko ku koncu takzvaných „temných vekov vesmíru“ a „blízko samotného začiatku“ reionizačnej éry.
V porovnaní s Mliečnou cestou má GN-z11 veľkosť 1/25, má 1% hmotnosti a tvorí nové hviezdy približne dvadsaťkrát rýchlejšie. S hviezdnym vekom, odhadovaným na 40 miliónov rokov, sa zdá, že galaxia vytvorila svoje hviezdy relatívne rýchlo. Skutočnosť, že taká masívna galaxia existovala tak skoro po tom, čo sa začali tvoriť prvé hviezdy, je výzvou pre niektoré súčasné teoretické modely tvorby galaxií.
Voľba prezidenta Slovenskej republiky v roku 1993
Voľba prezidenta Slovenskej republiky v roku 1993 sa uskutočnila na 13. schôdzi Národnej rady Slovenskej republiky konanej 26. a 27. januára a na 15. schôdzi konanej 15. februára a 2. marca 1993. Poslancami parlamentu bol 15. februára 1993 za prezidenta zvolený Michal Kováč. Úradu sa ujal na slávnostnej časti 15. schôdze Národnej rady Slovenskej republiky 2. marca 1993.
Prezidenta Slovenskej republiky volila Národná rada Slovenskej republiky tajným hlasovaním na pät rokov. Na zvolenie bola potrebná trojpätinová väčšina hlasov všetkých poslancov, teda 90 hlasov. Návrhy kandidátov na prezidenta mohli podávať poslanci. Voľba prezidenta na schôdzi národnej rady sa konala bez rozpravy. Ak nebol prezident zvolený, uskutočnila sa do 14 dní opakovaná voľba prezidenta. Ak nebol prezident zvolený ani v opakovanej voľbe, uskutočnila sa nová voľba prezidenta na niektorej z ďalších schôdzí národnej rady. Pri každej novej voľbe prezidenta sú vylúčení kandidáti, o ktorých poslanci hlasovali v predchádzajúcej voľbe prvého kola alebo opakovanej voľbe.
Príprava volieb
Voľba prezidenta sa riadila Volebným poriadkom na voľbu prezidenta Slovenskej republiky, ktorý vychádzal z príslušných ustanovení Ústavy Slovenskej republiky i zákona o rokovacom poriadku a zákona o poslancoch. Schválený bol uznesením Národnej rady Slovenskej republiky č. 114 z 22. decembra 1992.
V zmysle volebného poriadku, Národná rada Slovenskej republiky 19. januára 1993 zriadila z poslancov volebnú komisiu na organizáciu voľby prezidenta Slovenskej republiky a na zisťovanie výsledkov tajnej voľby a súčasne určila jej predsedu. V tejto komisií mal každý poslanecký klub jedného zástupcu.
Prvá voľba – 13. schôdza Národnej rady Slovenskej republiky
Do prvej voľby boli ako kandidáti navrhnutí vtedajší poslanci Národnej rady Roman Kováč (HZDS), Milan Ftáčnik (SDĽ), Anton Neuwirth (KDH) a Jozef Prokeš (SNS).
Prvé kolo
Prvé kolo voľby sa konalo 26. januára 1993. Poslancom bolo vydaných 147 hlasovacích lístkov. V tajnom hlasovaní bolo odovzdaných 143 platných hlasovacích lístkov, 2 neplatných a 2 poslanci sa zdržali hlasovania. Prezident nebol zvolený. Roman Kováč a Milan Ftáčnik postúpili do opakovanej voľby.
Opakovaná voľba (druhé kolo)
Opakovaná voľba sa konala 27. januára 1993 o 10.00 hodine. Zúčastnili sa jej dvaja kandidáti s najvyšším počtov hlasov v prvom kole. Poslancom bolo vydaných 147 hlasovacích lístkov. V tajnom hlasovaní bolo odovzdaných 109 platných hlasovacích lístkov, 7 neplatných a 30 poslancov sa zdržalo hlasovania. : Keďže ani jeden nebol zvolený (potrebná trojpätinová väčšina hlasov všetkých poslancov, 90 hlasov), podľa článku 15 volebného poriadku, ak nebol prezident Slovenskej republiky zvolený ani v opakovanej voľbe, uskutoční sa nová voľba prezidenta na niektorej z ďalších schôdzí Národnej rady. Pri novej voľbe prezidenta sú vylúčení kandidáti, o ktorých poslanci hlasovali v predchádzajúcej voľbe prvého kola alebo v opakovanej voľbe.
Druhá voľba – 15. schôdza Národnej rady Slovenskej republiky
Táto voľba mala jediného kandidáta Michala Kováča, ktorého navrhlo HZDS, ale jeho kandidatúru podporovali tiež strany SNS (koaličný partner HZDS) a SDĽ.
Na novú voľbu prezidenta Slovenskej republiky, ktorá sa uskutočnila tajným hlasovaním 15. februára 1993, bolo poslancom Národnej rady Slovenskej republiky vydaných 148 hlasovacích lístkov. V tajnom hlasovaní bolo odovzdaných 126 platných hlasovacích lístkov, 1 neplatný, 19 poslancov sa zdržalo hlasovania a 2 nehlasovali. Michal Kováč získal 106 hlasov, čím získal potrebnú trojpätinovú väčšinu hlasov všetkých poslancov a bol zvolený za prezidenta Slovenskej republiky.
Michal Kováč predpokladal, že v tajných voľbách zaňho nehlasovali všetci poslanci HZDS a preto bola preňho kľúčová podpora SDĽ, ktorá mala 29 hlasov a napriek tomu, že SDĽ nebola vo vládnej koalícii poskytovala jej tichú podporu. Ochota SDĽ podporiť Kováča mala byť výmenou za post predsedu Najvyššieho kontrolného úradu, predstavitelia SDĽ však mali ešte jednu podmienku. "Za nevyhnutné považovali, aby som po zvolení za prezidenta prerušil členstvo v HZDS,“ píše vo svojich Pamätiach Kováč, "a stal sa nezávislým a nadstraníckym.“ Kováč získal 106 hlasov, čo znamená, že aspoň 32 hlasov mu dali poslanci iných strán ako HZDS, ktorá mala 74 hlasov.
Planéta Zem II.
Planéta Zem II. je 6-dielny britský prírodopisný dokument od BBC, ktorý sa vysielal od 6. novembra do 11. decembra 2016. Relácia je pokračovaním dokumentárnej série Planéta Zem z roku 2006. Dokument moderuje David Attenborough. Planéta Zem II. je prvou televíznou sériou od BBC nakrútenou v rozlíšení 4K (Ultra HD).
MCG
MCG môže byť:
Guvernérstvo
Guvernérstvo môže byť:
O. Henry
O. Henry (vlastným menom William Sydney Porter, * 11. september 1862, Greensboro, Severná Karolína, USA† 5. jún 1910, New York, New York) bol americký spisovateľ, ktorý sa preslávil krátkymi poviedkami o obyčajných ľuďoch. Na konci väčšiny jeho poviedok dochádza k prekvapujúcemu zvratu deja, čo je pravdepodobne jeden z dôvodov ich úspechu.
Životopis
Narodil sa v meste Greensboro v Severnej Karolíne a stal sa lekárnikom. V 19 rokoch sa presťahoval do Texasu, kde začal pracovať ako pokladník v banke. Začal písať pre zábavu, oženil sa a narodila sa mu dcéra. Neskôr bol obvinený zo sprenevery peňazí a utiekol do Hondurasu, kde napísal svoju prvú zbierku príbehov. Po manželkinej smrti v roku 1897 sa vrátil späť do Texasu, kde sa vzdal polícii a bol odsúdený na päť rokov väzenia. Vo väzení, i po prepustení a presťahovaní do New Yorku sa ďalej venoval písaniu. Celkovo napísal viac než 600 poviedok a stal sa známym spisovateľom.
Zomrel v roku 1910 na cirhózu pečene, pravdepodobne spôsobenú alkoholizmom.
Uppsala General Catalogue
Uppsala General Catalogue (UGC) je astronomický katalóg 12921 galaxií viditeľných zo severnej pologule. Prvýkrát bol publikovaný v roku 1973.
Katalóg obsahuje všetky galaxie severne od deklinácie -02°30' a do priemeru 1,0 oblúkovej minúty a zdanlivej hviezdnej veľkosti 14,5. Hlavným zdrojom údajov sú snímky z Palomar Observatory Sky Survey (POSS). Obsahuje aj galaxie menšie ako 1 oblúková minúta, ale jasnejšie ako magnitúda 14,5 z Catalogue of Galaxies and of Clusters of Galaxies (CGCG).
Katalóg obsahuje popisy galaxií a ich okolia, bežnú klasifikáciu a pozičné uhly pre sploštené galaxie. Obsahuje aj priemery galaxií a klasifikácia a popisy sú zadané tak presne, ako je to možné zo snímok. Presnosť súradníc je taká, aby bola možná ich identifikácia.
Ázijská kvalifikácia na Majstrovstvá sveta vo volejbale žien 2018
Ázijská kvalifikácia na Majstrovstvá sveta vo volejbale žien 2018 bola ázijská kontinentálna kvalifikácia vo volejbale žien na MS 2018, ktorú organizuje Ázijská volejbalová konfederácia (AVC). Zúčastnilo sa jej 12 (pôvodne bolo prihlásených 18) družstiev, ktoré súťažili o 4 postupové miesta na záverečný turnaj MS konaných v Japonsku. Prebiehala od 27. januára do 24. septembra 2017.
Priamy postup
Priamo z Ázie postúpilo iba družstvo hostiteľskej krajiny:
Centrálna zóna
Pôvodne sa mal turnaj centrálnej zóny uskutočniť v Indii za účasti 5 družstiev: India, Bangladéš, Maldivy, Nepál a Uzbekistan. Kvôli problémom v indickej volejbalovej federácii bol však presunutý do Maldív.
Diskografia skupiny Led Zeppelin
Diskografia anglickej rockovej skupiny Led Zeppelin pozostáva z deviatich štúdiových albumov, štyroch koncertných albumov, 16 singlov a ôsmich hudobných stiahnutí. V skupine, ktorá vznikla v roku 1968, účinkoval gitarista Jimmy Page, spevák Robert Plant, basgitarista John Paul Jonesa hráč na bicie nástroje, John Bonham. Skupina patrila k tým, ktoré preferovali spôsob prezentácie hudby, ktorý dnes nazývame album-oriented rock (AOR: rocková hudba, vydávaná na albumoch), single vydávali iba sporadicky. Podľa niektorých zdrojov skupina Led Zeppelin predala na celom svete viac ako 300 miliónov hudobných nosičov a len v Spojených štátoch sa z nich predalo vyše 111 miliónov.
Ich debutový album, Led Zeppelin (1969), ktorý vydali u Atlantic Records, sa stal šiestym v UK Albums Chart a desiatym v Billboard 200. Tento album má viacero sales certifikácii vrátane osemnásobne multiplatinový od Recording Industry Association of America (RIAA), diamant od kanadskej asociácie. Druhý album skupiny, Led Zeppelin II, nahrali len niekoľko mesiacov po prvom, počas toho ako koncertovali na turné. Tento projekt sa dostal na vrchol, prvé miesta hudobných rebríčkov, vo viacerých krajinách vrátane USA a Spojeného kráľovstva, kde bol certifikovaný dvanásťkrát ako multiplatinový. Album má singel, „Whole Lotta Love“, ktorý sa svojim umiestnením stal najúspešnejším, najvyššie umiestneným singlom (#10), aký skupina oficiálne vydala. Album Led Zeppelin III (1970), bol oproti predošlým, hard rockovým projektom, viac ovplyvnený folkovou hudbou. Aj tento album bol na vrchole rebríčkov USA a Spojeného kráľovstva.
Štvrtý album skupiny Led Zeppelin je bez názvu, no je najčastejšie titulovaný ako Led Zeppelin IV, vyšiel 8. novembra 1971. Tento projekt sa stal pre kapelu komerčne najúspešnejším. Od RIAA dostal 23-krát multiplatinovú certifikáciu a je zo všetkých hudobných albumov tretím najpredávanejším.. Piaty hudobný album skupiny, Houses of the Holy, vyšiel v roku 1973. Stal sa opäť transatlantickým vrcholom hudobných rebríčkov a podľa RIAA bol jedenásťkrát multiplatinovým.
V roku 1974 skupina založila svoju vlastnú hudobnú značku, Swan Song Records, pod ktorou zrealizovali jej zvyšné hudobné projekty. Prvým z nich bol v roku 1975 štúdiový dvojalbum Physical Graffiti. Od RIAA dostal tento hudobný nosič šestnásťnásobnú platinovú certifikáciu. Aj keď siedmy projekt skupiny, Presence (1976), neznel rovnako ako jeho predchodcovia, aj tak sa stal podľa RIAA trojnásobne platinovým. Dňa 20. októbra vyšiel skupine Led Zeppelin jej prvý koncertný film, The Song Remains the Same. Materiál na tento projekt bol zosnímaný na severoamerickom turné v roku 1973 počas troch nocí, kedy vystúpili v newyorskej Madison Square Garden. Ôsmy album skupiny Led Zeppelin, In Through the Out Door, získal šesťnásobnú platinovú certifikáciu. Bol to posledný projekt, ktorý kapela vydala predtým, ako John Bonham v roku 1980 zomrel na intoxikáciu alkoholom. Krátko nato skupina oficiálne ukončila svoju hudobnú kariéru. V roku 1982 skupina vydala album Coda, ktorý bol hudobnou zbierkou z predošlých nahrávaní. Aj keď nešlo o nový materiál, ale iba o akúsi kompiláciu, v súčasnosti je aj tento projekt oficiálne považovaný za štúdiový album skupiny.
Od rozpadu kapely Led Zeppelin im vyšlo viacero kompilačných, ale aj koncertných albumov. Je medzi nimi napríklad aj koncertný album How the West Was Won, ktorý sa dostal na vrchol v rebríčkoch Billboardu, ale aj kompilácia Mothership, ktorý vyšiel v rovnaký deň, kedy sa úplný výber skladieb Led Zeppelin stal dostupným v internetových obchodoch vrátane iTunes. K dispozícii na stiahnutie je aj úspešná nahrávka „Stairway to Heaven“, ktorá nikdy na oficiálnom singli nevyšla.
Zoznam UGC objektov
Toto je zoznam UGC objektov rozdelený na stránky po 500 položiek.
Morfologický katalóg galaxií
Morfologický katalóg galaxií ( alebo ) je ruský astronomický katalóg 30 642 galaxií, ktorý zostavil Boris Voroncov-Veľaminov a V. P. Archipovová. Je založený na kontrole snímok z Palomar Sky Survey a domnelo hotový do fotografickej magnitúdy 15. Zahrnutie galaxií do magnitúdy 16 by malo za následok neprimerane veľký objem dát. Katalóg bol publikovaný v piatich častiach alebo kapitolách v rokoch 1962 až 1974, posledná kapitola obsahovala aj určitý počet galaxií s fotografickou magnitúdou nad 15.
Majstrovstvá Európy v basketbale mužov 1961
Majstrovstvá Európy v basketbale mužov 1961 bol v poradí 12. turnaj majstrovstiev Európy v basketbale mužov, ktoré organizuje Európska basketbalová federácia (FIBA Europe). Konal sa v Belehrade, v Juhoslácii v dňoch od 29. apríla8. mája 1961, za účasti dovtedy rekordných 19 tímov. Zápasy sa odohrali v aréne Sportska hala na Sajmištu, sídliacej v komplexe Beogradski Sajam. Šiesty titul (tretí v rade) získal, ktorý vo finálovom zápase zvíťazil nad domácou. Strieborná Juhoslávia získala svoju prvú medailu.
Turnaj zároveň slúžil ako kvalifikácia európskych družstiev na Majstrovstvá sveta 1963, ktoré organizovala Brazília. Kvalifikovali sa na ne 3 najlepšie družstvá.
Nasadenie do výkonnostných košov
FIBA Europe nasadila družstvá pred žrebovaním do skupín, ktoré sa konalo 28. apríla 1961, do nasledujúcich výkonnostných košov podľa ich výsledkov v predchádzajúcej edícii ME:
Majstrovstvá Európy v basketbale mužov 1963
Majstrovstvá Európy v basketbale mužov 1963 bol v poradí 13. turnaj majstrovstiev Európy v basketbale mužov, ktoré organizuje Európska basketbalová federácia (FIBA Europe). Konal sa vo Vroclave, v Poľsku v dňoch od 4.13. októbra 1963, za účasti 16 tímov. Zápasy sa odohrali v aréne Hala Ludowa. Prvýkrát turnaju predchádzala kvalifikácia, ktorej sa zúčastnilo 8 družstiev a tie súťažili o 3 postupové miesta. Siedmy titul (štvrtý v rade) získal, ktorý vo finálovom zápase zvíťazil nad domácim 🇵🇱. Strieborné Poľsko dosiahlo svoje najlepšie umiestnenie.
Konečné poradie
náhľad|Strieborná medaila z ME 1963
Heaven Upside Down
Heaven Upside Down je v poradí vydaný 10. album americkej rockovej kapely Marilyn Manson. Album vyšiel 6. októbra 2017. Marilyn Manson predstavil aj vopred vedúcu skladbu "We Know Where You Fucking Live" nahraním na video-portál YouTube. Album vydali americké vydavateľstvá Loma Vista Recordings a Caroline International. Po pár dňoch od vydania albumu – 9.októbra 2017 Marilyn Manson vydal klip k dlho očakávanej skladbe SAY10. Záujem o pieseň vychádzala z toho, že Marilyn Manson vydal koncom roka ukážku, kde trhá Bibliu a spomedzi Boha a Satana si volí jasnú voľbu, pričom fanúšikovia sa nazdávali, že zabíja prezidenta Donalda Trumpa. V novom klipe bolo vidieť vystupovať aj Johnnyho Deppa.
Prvé zmienky o albume
V novembri 2015 Marilyn Manson v rozhovore s KEGL oznámil, že spolu s Tylerom Batesom, Twiggym a Gilom Sharonom začali pracovať na desiatom štúdiovom albume kapely.
Základné informácie, ako sú dátum vydania, Manson odhalil v júli 2016 počas rozhovoru s Ryanom J. Downeyom na APMA. Najprv sa špekulovalo, že album ponesie názov SAY10, ale Manson sa v rozhovore vyjadril, že ho je možné pred predstavením zmeniť.
Pozičný uhol
náhľad|Ilustrácia, ako sa určuje pozičný uhol cez okulár ďalekohľadu, primárna hviezda je v strede
Pozičný uhol môže byť:
HIV Drug Resistance Database
HIV Drug Resistance Database, známa tiež ako Stanford HIV RT and Protease Sequence Database, je databáza Stanford University, ktorá sleduje 93 bežných mutácií HIV. V roku 2008 bola prerobená s 93 bežnými mutáciami po zostavení pôvodnej databázy v roku 2007 s 80 mutáciami. Najnovší zoznam využíva údaje z iných laboratórií v Európe, Kanade a Spojených štátoch vrátane viac ako 15 000 sekvencií neliečených jedincov.